སྡེ་དགེ་དཔར་ཁང་ནི་དཀར་མཛེས་ཁུལ་སྡེ་དགེ་རྫོང་དགོན་ཆེན་གྲོང་རྡལ་གྱི་ལྟེ་གནས་སུ་ཆགས་ཡོད་ལ།དཔར་ཁང་གི་རིག་དངོས་དོ་དམ་ཅུའི་ཅུའུ་ཀྲང་ཚེ་བཀྲ་ཡིས་གསར་འགོད་པར་བཤད་རྒྱུར།དཔར་ཁང་ནི༡༧༢༩ལོར་སྡེ་དགེ་རྒྱལ་པོ་སྐུ་ཕྲེང་བཅུ་གཉིས་པ་ཆོས་ཀྱི་བསྟན་པ་ཚེ་རིང་གིས་བཙུགས་པ་ཡིན་ལ།སྡེ་དགེ་རྒྱལ་པོ་སྐུ་ཕྲེང༣དང་།ལོ་ངོ༢༧བརྒྱུད།མཐར་ཐོག་བརྩེགས་བཞི་ཅན་དང་།འཛུགས་སྐྲུན་གྱི་རྒྱ་ཁྱོན་ལ་སྨི་གྲུ་བཞི་མ༥༤༥༠ཡོད་པའི་དཔར་ཁང་ཞིག་ཏུ་གྲུབ་པ་རེད།བརྗིད་ཆགས་ལྷུན་གྱིས་གྲུབ་ཅིང་།གནའ་ཉམས་བབ་ཆགས་ལྡན་པའི་བོད་ལུགས་ཀྱི་འཛུགས་སྐྲུན་འདི་ནི།དཔར་ཤིང་འཇོག་ཁང་དང་།བཤམས་ས།བཀྲུ་ས།ལྷ་ཁང་བཅས་སུ་བགོས་ཡོད་ལ།མི་རིགས་ཀྱི་ཁྱད་ཆོས་མངོན་གསལ་ལྡན་པའི་དགོན་སྡེའི་འཛུགས་སྐྲུན་དང་འཇིམ་སྐུས་བོད་བརྒྱུད་ནང་བསྟན་གྱི་འཇིམ་སྐོས་སྒྱུ་རྩལ་གྱི་མཛེས་དཔྱོད་ལྟ་བ་དང་རྩེར་སོན་ལག་རྩལ་མངོན་མཚོན་བྱས་པ་དང་།སྨི་གྲུ་བཞི་མ་སྟོང་ལ་ཉེ་བའི་ཆོས་ཁང་ཕྱི་ནང་གི་གནའ་བོའི་ལྡེབས་རིས་ཀྱིས་ཀརྨ་བཀའ་རྒྱུད་ཀྱི་ཆེས་མཐོའི་སྒྱུ་རྩལ་གྲུབ་འབྲས་དང་ཁྱད་ཆོས་མངོན་པར་མཚོན་ཡོད།